
ŠIAULIŲ MIESTO SAVIVALDYBĖS MERAS

POTVARKIS
[bookmark: _Hlk136001478]DĖL DETALIOJO PLANO RENGIMO

2026 m. ............................... d. Nr. ........ 
Šiauliai


Vadovaudamasis Lietuvos Respublikos vietos savivaldos įstatymo 30 straipsnio 2 dalimi, Lietuvos Respublikos teritorijų planavimo įstatymo 24 straipsnio 5 dalimi ir 28 straipsnio 1 dalimi, Kompleksinio teritorijų planavimo dokumentų rengimo taisyklių, patvirtintų Lietuvos Respublikos aplinkos ministro 2014 m. sausio 2 d. įsakymu Nr. D1-8 „Dėl Kompleksinio teritorijų planavimo dokumentų rengimo taisyklių patvirtinimo“, 249 punktu:
1. Nusprendžiu pradėti Teritorijos, esančios tarp Javų g. (kadastro Nr. 2901/7001:0071) ir susisiekimo ir inžinerinių tinklų koridorių teritorijos žemės sklypų, kurių kadastro Nr. 2901/0032:0116 ir Nr. 2901/7001:0039, Šiauliuose, detaliojo plano rengimą (planuojamos teritorijos schema pridedama).
2. Nustatau, kad Detaliojo plano rengimo tikslas – sudaryti sąlygas darniai teritorijos plėtrai; suplanuoti optimalų susisiekimą kvartalo viduje ir ryšius su gretimomis teritorijomis; nustatyti teritorijos naudojimo reglamentą vadovaujantis galiojančiais teisės aktais ir Šiaulių miesto bendrojo plano ir jo koregavimų sprendiniais.
Šis potvarkis ne vėliau kaip per vieną mėnesį nuo jo įteikimo dienos gali būti skundžiamas paduodant skundą Lietuvos administracinių ginčų komisijos Šiaulių apygardos skyriui, adresu: Dvaro g. 81, Šiauliai, arba Regionų administraciniam teismui bet kuriuose šio teismo rūmuose.

